**Liikuntatapahtuma pitkäaikaissairaille ja liikuntavammaisille lapsille Turussa**

Tuu messiin, nyt liikutaan -tapahtuma valtaa Turun Ammattikorkeakoulun tilat 22.4. klo 10–14. Invalidiliiton Harvinaiset-yksikön, TYKS lastenklinikan ja ammattikorkeakoulun yhteinen tapahtuma tarjoaa kaikille vammaisille ja pitkäaikaissairaille lapsille ja nuorille mahdollisuuden kokea liikunnan riemua ja kokeilla erilaisia urheilulajeja. Päivään sisältyy myös muuta: tarjolla on ravitsemusneuvontaa, elämyksiä, vinkkejä arjen liikkumiseen sekä paraurheilun tähtinimiä kuten ratakelaaja Henry Manni.

Päivän takana on aktiivinen Turun ammattikorkeakoulun opiskelijoiden porukka, joka päätti lähteä järjestämään tapahtumaa, jotta pitkäaikaissairaat ja vammaiset lapset löytäisivät liikuntaharrastusten pariin.

- Haluamme saada kaikki lapset ja nuoret liikkumaan toimintakykyyn katsomatta. On tärkeää tarjota myös vertaistoimintaa lapsille ja heidän perheilleen, summaa yksi tapahtuman pääjärjestäjistä Mona Jokela Turun ammattikorkeakoulusta.

- Tavoitteenamme on myös kohottaa lasten itsetuntoa ja edistää heidän yhdenvertaisuuttaan muiden joukossa. Haluamme tarjota liikuntaelämyksiä ja liikunnan riemua, Jokela lisää.

Tapahtuma on kaikille vammaisille ja pitkäaikaissairaille lapsille ja heidän perheilleen avoin ja maksuton.

Paikka: Turun ammattikorkeakoulu, Ruiskatu 8, Turku.

Aika: 22.4. klo 10–14

Tapahtuman järjestävät: Invalidiliiton Harvinaiset-yksikkö, TYKS lastenklinikka ja Turun ammattikorkeakoulun opiskelijat. Yhteistyössä ovat mukana myös Paralympiakomitea … Tapahtumaa tukee Lapsellista ry.

Lisätietoja:

Suunnittelija Merja Monto, Invalidiliitto ry, p. 040 7281737, merja.monto@invalidiliitto.fi